આજે કાશ્મીરમાં હવે શું? તેનો મોટો સવાલ ખડો થયો છે. કાયદો અને વ્યવસ્થાની સ્થાપનામાં સરકારે સૈન્યશક્તિનો સહારો લેવો પડશે. સૂકા ભેગું લીલું પણ ક્યાંક બળશે. આ મહિનાના અંતે રાજ્યપાલ એન.એન. વ્હોરાની મુદત સમાપ્ત થાય છે. તેમના સ્થાને કોણ આવશે અને આવશે તે કેટલા અસરકારક સાબિત થશે તે સમય જ કહી શકશે. કાશ્મીરમાં શાંતિની સ્થાપના માટે અગાઉ નરસિંહ રાવની સરકારે જે રીતે કુનેહપૂર્વક કાર્ય કરી બતાવ્યું હતું, તેવું આ સરકાર કરી શકશે કે પછી પક્ષના એજંડાને લાગુ કરવામાં રાજ્યની જનતાના જનમતને અવગણવાની નીતિ અખત્યાર કરશે તે જોવાનું રહેશે.